Diari Oficial de la Generalitat Valenciana


Sumari del DOGV 8281, del 25-04-2018 (2018/3809)

RESOLUCIÓ de 13 d'abril de 2018, del director general del SERVEF, per la qual s'aprova la Carta de Serveis de la Xarxa de Centres SERVEF d'Ocupació del Servei Valencià d'Ocupació i Formació (SERVEF).
-------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8281

Data del DOGV
:   25-04-2018

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2018/3809


Data del document
:   13-04-2018

Organisme emissor
:   Servei Valencià d'Ocupació i Formació

Tipus de document
:   Resolució

Descriptors 

:   * Servici Valencià d'Ocupació i Formació

RESOLUCIÓ de 13 d'abril de 2018, del director general del SERVEF, per la qual s'aprova la Carta de Serveis de la Xarxa de Centres SERVEF d'Ocupació del Servei Valencià d'Ocupació i Formació (SERVEF). [2018/3809]  
El Decret 41/2016, de 15 d'abril, del Consell, pel qual s'estableix el sistema per a la millora de la qualitat dels serveis públics i l'avaluació dels plans i programes en l'Administració de la Generalitat i el seu sector públic instrumental té com a objecte regular els instruments generals del sistema per a la millora de la qualitat de l'Administració de la Generalitat i el seu sector públic instrumental, a fi de garantir a la ciutadania la prestació d'uns serveis públics de qualitat, així com l'establiment de directrius per a l'avaluació del compliment i resultats dels seus plans i programes i la seua corresponent publicitat.  
  
En el capítol III del decret esmentat es defineix el sistema de gestió de les cartes de serveis, com un instrument de millora contínua dels serveis, per mitjà dels quals les organitzacions públiques informen sobre els compromisos de qualitat dels serveis que gestionen i presten, en resposta a les necessitats i expectatives de la ciutadania, i a la demanda de transparència en l'activitat pública.  
Per la seua condició d'instrument de millora, les cartes de serveis es configuren com un autèntic sistema de gestió i, en aquest sentit, tota la informació bàsica de les cartes de serveis es gestionarà de manera uniforme i centralitzada per l'òrgan directiu responsable en matèria de gestió i millora de la qualitat dels serveis públics i estarà suportada en una aplicació informàtica corporativa, en la qual s'introduiran totes les dades corresponents a l'evolució dels objectius i indicadors associats als compromisos de qualitat, de manera que s'efectuarà tant el control i seguiment com la gestió completa dels aspectes essencials de les cartes.  
  
La Carta de Serveis dels Centres d'Ocupació del SERVEF ha sigut promoguda per la Subdirecció General d'Inserció Laboral i elaborada pels directors i directores dels centres d'ocupació conjuntament amb personal de la Subdirecció General, i l'assessorament de la Subdirecció General d'Atenció a la Ciutadania, Qualitat i Inspecció. En l'elaboració del document s'han seguit les previsions del Decret 41/2016, de 15 d'abril, del Consell, anteriorment esmentat.  
Els Centres SERVEF d'Ocupació tenen com a objecte afavorir la inserció laboral de les treballadores i els treballadors, prioritàriament dels que estan en situació de desocupació, i s'ofereixen de forma integral, serveis i programes als que busquen ocupació i a les empreses, així com la gestió de la intermediació entre ambdós. Els Centres SERVEF d'Ocupació aspiren a ser un referent en orientació i en accions que milloren la inserció laboral a la Comunitat Valenciana.  
Per tot això que s'ha exposat, fent ús de la facultat que em confereix l'article 17 del Decret 41/2016, de 15 d'abril, del Consell, quant a l'autoritat competent per a procedir a la seua aprovació, resolc:  
  
Primer  
Aprovar la Carta de Serveis dels Centres d'Ocupació del SERVEF.  
  
Segon  
La Carta de Serveis dels Centres d'Ocupació del SERVEF estarà a la disposició de la ciutadania per mitjà de publicacions que es facilitaran en els distints Centres d'Ocupació SERVEF, en les oficines Prop d'atenció a la ciutadania i a través la pàgina institucional de la Generalitat Valenciana http://www.gva.es/carta, sense perjudici d'altres accions de comunicació que s'hi pogueren realitzar.  
  
Tercer  
Disposar la publicació de la present resolució i de la carta de serveis que l'acompanya, en el Diari Oficial de la Generalitat Valenciana (DOGV), per a coneixement general de la ciutadania.  
  
València, 13 d'abril de 2018.- El director general del SERVEF: Enric Nomdedéu i Biosca.